
Utemeljenje Hrvatskog potpornog društva , 
odnosno Napretka 
Uz stotu obljetnicu (1902.-2002.) 

Andrija NIKIĆ* 


Sažetak 

Hrvatski je narod dolazak austrougarske vlasti u Bosnu i Hercegovinu (1878.) do¬ 
čekao — osim svećenstva, i to uglavnom franjevaca — gotovo bez vlastite inteli¬ 
gencije. Nova je vlast započela preuzimati franjevačke škole i uvela u njih zajed¬ 
nički program, a franjevci su zadržali samo predavanje vjeronauka. Austrijska je 
vlast u prosvjetne i administrativne urede zapošljavala strance. Pitanje stvaranja 
domaće inteligencije postalo je aktualnije nakon otvaranja gimnazije u Mostaru i 
dodjeljivanja stipendija što ih je davala vlada u Sarajevu. Nakon prve mature ni¬ 
jedan hrvatski maturant nije dobio stipendiju. To je bio povod da su hercegovački 
franjevci u svom samostanu u Mostaru na čelu s fra Radoslavom Glavašem 7. 
siječnja 1902. godine odlučili osnovati potporno društvo za školovanje nadarene, 
ali siromašne hrvatske mladeži. Čuvši za veliki uspjeh u Mostaru, hrvatski su in¬ 
telektualci i u Sarajevu u studenome 1902. godine utemeljili slično potporno dru¬ 
štvo. Godine 1907. došlo je do sjedinjenja dvaju društva pod zajedničkim imenom 
Hrvatsko kulturno društvo Napredak. Društvo je tijekom godina organizacijski i 
brojčano jačalo. Komunističke su ga vlasti dokinule 1949. godine. Ponovno je za¬ 
počelo djelovati ujesen 1990. Ovaj prinos, pisan na temelju arhivske dokumenta¬ 
cije hercegovačkih franjevaca i ostale literature, istražuje povod osnivanja društva 
te njegov razvitak do današnjih dana. 


Uvod 

Ove godine Matica hrvatska slavi 160. rođendan, Hrvatska akademija znanosti 
i umjetnosti 135 godina rada i Hrvatsko kulturno društvo Napredak sto ljeta od ute¬ 
meljenja. Te tri krunske kulturne institucije su tijekom pet država mijenjale svoja 
imena, ali su nas zadužile s ukupno 395 godina karitativnog, socijalnog i kulturnog 
djelovanja. 

Teške prilike i potrebe inteligencije koja bi djelovala u pučkim srednjim i višim 
školama te uredima i novinarstvu, davale su prvi poticaj dalekovidnim predstavni- 

* Prof. dr. fra Andrija Nikić, predsjednik HKD-a Napredak u Mostaru. 

cima hrvatskog naroda u Herceg-Bosni za vrijeme Austro-Ugarske 1 te pridonije¬ 
le osnivanju Hrvatskoga potpornog društva u Mostaru. Navedena i slična zvanja po¬ 
ticala su, nadalje, da se prvotna zamisao dobročinitelja i zagovornika ostvari. Pot¬ 
porno društvo se tada moralo osnovati. Naime, Hrvati u Hercegovini i Bosni našli 
su se i poslije austrougarskog zaposjednuća u teškom položaju. Kako nisu imali 
svoje domaće inteligencije, vrata su bila otvorena strancima, a to je bilo na veliku 
štetu domaćem stanovništvu. 2 

Mostar je bio u neku ruku središte hrvatskoga kulturnog života u Bosni i Her¬ 
cegovini počevši od 1870. do 1900. godine. Godine 1870. počinju pripreme za na¬ 
bavu tiskare. Njezina duša je bio fra Franjo Milićević koji je završio slagarski zanat 
u tiskari Spiridiona u Zadru. Nakon dobivene koncesije za rad fra Franjo izdaje u 
Mostaru knjige — prva je Pravopis za nižje učione katoličke u Hercegovini, druga 
Bakulin Šematizam za 1873. i kalendar Mladi Hercegovac. Zbog onovremenih us- 
taničkih nemira rad je zastao i godine 1883. fra Franjo pokreće hrvatski nezavisni 
list u Mostaru pod imenom Hercegovački bosiljak. Od toga razdoblja život u Mo¬ 
staru postaje življi. Dvije godine kasnije mostarski građani osnivaju pjevačko dru¬ 
štvo, dok se ono nešto mladeži, poglavito sa sarajevske gimnazije i preparandije i 
s drugih strana, pokušava baviti književnim radom. Tako se u Bosiljku pojavljuju 
potpisani prilozi Ive Ćipika. Iz Sarajeva su slali svoje priloge Ivan Milićević, Ivan 
Zovko i Nikola Buconjić, a u Mostaru se ističu fra Ambro Miletić, Petar Markov 
Ančić i Petar Nikolin Ančić i drugi. Za taj rad mlađih rado se zanimao biskup fra 
Paškal Buconjić i don Franjo Milićević. U tim krugovima naročito se pretresalo i 
pitanje odgoja domaćeg podmlatka. Naime, u srednjim školama bili su vrlo slabo 
zastupljeni i katolici i muslimani u razmjeru prema njihovom ukupnom broju u 
pučanstvu. Ovo pitanje postalo je aktualnije nakon otvaranja gimnazije u Mostaru 
i dijeljenja stipendija što ih je davala Vlada u Sarajevu. 3 

Želeći se oduprijeti strancima, rektor Franjevačke bogoslovije u Mostaru fra 
Radoslav Glavaš, hercegovački provincijal fra Augustin Zubac, biskup fra Paškal 
Buconjić i još nekoliko uglednih ljudi iz Mostara, okupili su oko sebe dalekovidne 
ljude i predložili im da treba organizirati potporno društvo koje će omogućiti si- 

1 Usp. Andrija Nikić, Društvene i političke prilike u Hercegovini za vrijeme austro-ugarske vlada¬ 
vine (1878.-1918.), Školske sestre franjevke u Hercegovini 1899.-1999., Mostar — Split, 2002., str. 
49.-68. 

2 Ova studija napisana je na temelju arhivske dokumentacije iz Franjevačkog arhiva u Mostaru [da¬ 
lje navodim kraticom FAM], (Napretkovi spisi, sv. 1. i 2., Povijest, sv. 2., Spisi Provincije, sv. 2.-15.), 
studija iz Napretkova kalendara, posebice objavljenih studija: Leo Petrovi^ Prije trideset godina, 
Kalendar Napredak 1932., str. 161.-166., Isti, Napretkov đački konvikt Kralj Petar Svačić, Napret- 
kov kalendar za 1929., str 192.-196., Antun Odić, Kratak istorijat Napretka od osnutka do fuzije 
Hrvatskog potpornog Društva u Mostaru 1902.-1907., Napretkov kalendar, XVI. /1927., str. 38.-48. 
Isti, Kratka povijest Napretka — Rad društva 1907. do početka rata, Napretkov kalendar, XVII. 
/1928., str. 39.-45. 

Upozoravam na vrijedne monografije: Hrvoje Šapina, Stoljetnica Napretka, Sarajevo, 2002. i Fra¬ 
njo Marić, Pregled Napretkovih hrvatskih narodnih kalendara 1907.-2002., Zagreb-Sarajevo, 2002. 

3 Usp. Ivan A. Milićević, Kako je došlo do osnivanja Hrvatskog potpornog društva u Mostaru, Hrvat¬ 
ski narodni godišnjak 2002., Sarajevo, 2002., str. 66.-67. 

romašnoj mladeži da završi škole. Pošlo se i dalje od obrtničkog cilja što ga je nu¬ 
dilo Društvo za opskrbu muške siročadi. Trebalo je odgojiti vlastitu inteligenciju. 4 
To je čudo entuzijasta koji to nisu trebali biti. Imajući na srcu šire, a ne samo lo¬ 
kalne potrebe, organizatori su uputili poziv širom Herceg-Bosne na sva društva, 
pa i preko Biokova, Save i Dinare da podupru taj plemeniti pothvat. Apel je dje¬ 
lomično uspio. 


1. Hrvatsko potporno društvu u Mostaru 

Odavno se je osjećala potreba da se osnuje potporno društvo za učeću mladež 
jer je i bijeda bila velika. Najviše su trpjeli naši visokoškolci u Zagrebu, Beču i 
Grazu. 5 Istu misao izrazio je i Ivan Milićević riječima: stara je ideja stvaranja hr¬ 
vatskog društva za podupiranje đaka, a do njenog ranijeg ostvarenja nije moglo 
doći zbog ondašnjih teško podnošljivih prilika. 6 Pripreme za osnutak društva jače 
se kristaliziraju u vremenskom razdoblju između 1897. i 1901. godine. Bosanska 
je vlada htjela zapriječiti osnivanje takvog društva ili mu barem oduzeti svako hr¬ 
vatsko obilježje. 7 Još u godini 1901. mostarski tjednik Osvit otvorio je rubriku u 
kojoj je oglašivao sve darovatelje za pomoć naših đaka. 8 

Ne samo u javnim glasilima nego i među profesorima na Franjevačkoj bogo¬ 
sloviji zapodijevali su se razgovori o odgoju hrvatske inteligencije. Prije 13. prosin¬ 
ca 1901. rektor Franjevačke bogoslovije fra Radoslav Glavaš predao je zamolbu 
gradskom predstojniku Brodniku u Mostaru da im omogući da »mogu držati skup¬ 
štinu u korist osnutka družtva za podpomaganje sirotinje, osobito đaka na sveučili¬ 
štu«. Predstojnik je, nastavlja fra Dujo, danas (13. prosinca) prije podne zovnuo 
sve odbornike: fra Radoslava Glavaša, Stjepana Radulovića, Juru Smoljana 'Cr¬ 
noga’ i Blaža Merdžu te im rekao »da im ne može dozvoliti skupštinu, pošto su lani 
pitali Srbi, odnosno rišćani, dozvolu za takvo jedno družtvo — to obstoji, premda 
nema potvrde — drugo, jer takvo družtvo nema svrhe po njihovu mišljenju, premda 


4 Početkom dvadesetog stoljeća Hercegovina je kao rijetko koja druga pokrajina, s pravom dobila 
poslovičnu karakteristiku: cijelitsvijet naseli, a sebe ne raseli! Ako je istina da »u velikim narodima 
geniju se gnijezdo vije« (Njegoš) — a jest, onda bi se Hercegovina morala ponositi daje iz njezina 
gnijezda čovječanstvo dobilo mnogo velikana na svim područjima ljudskog djelovanja. Na žalost, 
povijest Hercegovine je uglavnom nepoznata, a njezini velikani mrtvi. Prvi koji je sočnim hrvatskim 
jezikom otvorio rječita usta povijesti Hercegovine i njezinih zaslužnih velikana — premda ukratko 
i tematski — bio je fra Radoslav Glavaš. Glavaševo djelo Spomenica bilo je pravo otkriće. Ubrzo 
po izlasku navedene knjige uslijedila je i slijedeća ocjena: to je kita raznolikog, mirisavog, zdravog 
i rijetkog cvijeća, što ga je mila naša otadžbina uzgojila i sačuvala u svojim njedrima, a fra Radoslav 
ju je svetim ponosom pokazao, da joj se divi i slavi kršnu Hercegovinu. Slično se događalo i s osta¬ 
lim Glavaševim povijesnim djelima. Usp. Andrija Nikić, Fra Radoslav Glavaš, Mostar, 1980., str. 
5.-8. 

5 Leo Petrović, Prije trideset godina, Napredak, Hrvatski narodni kalendar za prestupnu 1932., godina 
dvadestprva, Izdalo Hrvatsko kulturno društvo Napredak u Sarajevu, 1931., str. 161.-165. 

6 Usp. Ivan A. Milićević, Kako je došlo do osnivanja Hrvatskog potpornog društva..., str. 69. 

7 FAM, Povijest, sv. 3., str. 548. 

8 Potrebno je prelistati godišta Osvita i ostati zadivljen nad vijestima i podacima o brizi za đake. 

je humanitarno .« 9 Tako se državna vlast suprotstavila predstavnicima hrvatskog 
naroda koji su na zakonit način činili korak po korak za dobrobit hrvatske inteli¬ 
gencije, a kroz prste je gledala na društvo što su ga osnovali predstavnici srpskog 
naroda bez dozvole. Vlada je pomagala velikim donacijama Srpski vjestnik. Podu¬ 
pirala je također i muslimanski list Bošnjak. 10 

1.1. Povod utemeljenju Društva 

Neposredni povod za osnutak Hrvatskog potpornog društva, piše u mostarskom 
Osvitu, »dala je prva matura u velikoj gimnaziji mostarskoj godine 1901.«. 11 Tada 
je maturiralo sedam Hrvata, a nijedan nije dobio Vladinu stipendiju za daljnje 
školovanje, dok su iste godine šest srpskih i jedan muslimanski maturant iz Mo¬ 
stara dobili takve stipendije. Da bi se pomoglo budućim sveučilištarcima, franjevci 
su 14. listopada 1901. skupljali milodare za mostarske maturante, kojim ni ciglomu 
od katolika nije vlada dala stipendiju, da mogu nastaviti svoje nauke na sveuči¬ 
lištu. 12 Skupljanje za abituriente, »kojim nije gubava vlada podielila stipendija«, 
nastavljeno je i 15. listopada. »Opet su naši fratri dali dvaput više nego svi naši 
građani, premda ih ima, pa viču proti fratrim, a kad im što treba, hajde k fratrim«. 
Biskup fra Paškal Buconjić je dao 20 kruna, Franjevački samostan 10, fra Radoslav 
Glavaš 8, a fra Dujo Ostojić 5 kruna. Ukupno 43 krune. Neka opet fratara. Nek se 
znade i ovo, što je bilo — nadodao je fra Dujo Ostojić. 13 

Provincijal i tajnik biskupa fra Paškala Buconjića fra Dujo Ostojić je u svom 
dnevniku potanko zapisao vrijedne podatke koji su pratili osnutak Hrvatskog pot¬ 
pornog društva. Da se omete hrvatska rodoljubna ideja, Vlada pokreće akciju da 
osnuje Gospojinsko društvo. Dana 2. prosinca 1901., zapisao je fra Dujo, kod bi¬ 
skupa je bila žena baruna Pitnera, okružnoga predstojnika, zatim žena gimnazijal- 
nog direktora Karla Kudlicha, da kupe članove za potporu siromašnog grada Mo¬ 
stara. Društvo će se zvati Gospojinsko družtvo. Član plaća godišnje četiri krune. 
Fra Dujo komentira da bi bolje bilo da se je ustanovilo katoličko društvo, nego 
ovakvo bez određenog naziva. 14 Za fra Ostojića je nepodnošljivo što su tu akciju 
podupirali sami katolici pa ih stoga oštro kritizira! 15 Tako vladina milostiva ruka 
koja, reklo bi se da gladi Hrvate, ali čim hoće štogod za sebe učiniti »odmah znade 
naći načina, da uduši u nami katolicima svaku klicu za bolju budućnost i naš na¬ 
predak«. 16 


9 FAM, Dnevnik fra Duje Ostojića, citiran u Povijest, sv. 3., str. 550. 

10 FAM, Dnevnik fra Duje Ostojića, citiran u Povijest, sv. 3., str. 550. 

11 Usp. Osvit, VIII/1905., br. 33. (prilog, Mostar, 29. travnja 1905.), str. 2. 

12 Fra Dujo veoma snažnim riječima osuđuje postupke »sadašnje naše bezbožne vlade«. Usp. FAM, 
Dnevnik fra Duje Ostojića, str. 284., citiran u Povijest, sv. 3., str. 555. 

13 FAM, Dnevnik fra Duje Ostojića, str. 304., citiran u Povijest, sv. 3., str. 555. 

14 Usp. FAM, Dnevnik fra Duje Ostojića, citiran u Povijest, sv. 3., str. 548. 

15 Usp. FAM, Dnevnik fra Duje Ostojića, citiran u Povijest, sv. 3., str. 548. 

16 FAM, Dnevnik fra Duje Ostojića, citiran u Povijest, sv. 3., str. 548. 

1.2. Prva sjednica 

Profesori Franjevačke bogoslovije na čelu s fra Radoslavom Glavašem zapazili 
su navedenu Vladinu politiku i zaključili da sami moraju tražiti materijalnu pomoć 
svršenim maturantima i budućim studentima kako bi stvorili hrvatsku inteligenci¬ 
ju. Osnovali su posebni odbor ad hoc i tiskanom zamolbom zamolili pučanstvo u 
Bosni i Hercegovini da odboru priopće svoje mišljenje. Stiglo je mnogo izjava i 
pisama kako svi pristaju uz rad odbora ad hoc} 1 Od ideje, uvjetovane Vladinom 
protuhrvatskom politikom prešlo se na konkretna rješenja. Hercegovački franjev¬ 
ci, pod predsjedanjem provincijala fra Augustina Zupca i u nazočnosti nekolicine 
mostarskih rodoljuba, okupili su se 7. siječnja 1902. u provincijalatu franjevačkog 
samostana u Mostaru i donijeli odluku o osnutku Društva. Evo, kako je to suvre¬ 
menik zapisao: »Sinovi hrvatskog naroda — franjevci — osjetili su potrebu da se 
nađu kakva sredstva kojima bi se omogućio sigurniji napredak naše učeće mladosti 
po školama. Franjevcima su se pridružili rijetki rodoljubi. Njihovi predstavnici sasta- 
doše se u siječnju (7.) 1902. Najsigurnije mjesto njihova sastanka bio je Franjevački 
samostan, a najpouzdanije osobe biskup fra Paškal Buconjić i provincijal fra Au- 
gustin Zubac. U samostanu naših franjevaca u Mostaru okupili su se na dogovor, 
kako bi se moglo pomoći našim đacima. Sastanku je pretsjedao provincijal fra Augu- 
stin Zubac, te iza duga i ozbiljna raspravljanja zaključiše sastaviti društvo za siroma¬ 
šne đake. Dana 16. siječnja 1902. biskupov tajnik fra Dujo Ostojić je zapisao: »Da¬ 
nas su bili ovdje kod biskupa fra Ilario (Radoslav) Glavaš i (Stojan) Radulović, 
koji hoće uz pomoć biskupa i provincijala da osnuju Hrvatsko podporno družtvo 
za potrebne đake srednjih i visokih škola iz Bosne i Hercegovine. Vlada im je to 
odbila preko gradske oblasti po nalogu samog okružnog barona Pitnera. Nu odbor 
se je tomu usprotivio te im zaprijetio, da će stvar ćerati do same vlade u Sarajevu, 
onda do samoga cara u Beču. Još im je natuknuo, da će izdati brošuru ili predstav¬ 
ku caru i ministru, u kojoj će iznijeti sva gravamina (=optužbe), koja je vlada uči¬ 
nila katolicima kroz dvadeset i dvije godine. Zatim da će svi katolici stupiti u opo¬ 
ziciju protiv vladi. 18 Čini se daje navedena prijetnja iznudila pozitivno rješenje. 
Međutim, pojedini hrvatski intelektualci iz Sarajeva poslali su savjet biskupu fra 
Paškalu Buconjiću i rektoru Franjevačke bogoslovije fra Radoslavu Glavašu. Nai¬ 
me, dr. Nikola Mandić i dr. Tugomir Alaupović su pisali u Mostar »da o tome sada 
šutimo mi u Mostaru, će bajagi biti bolje tamo u Sarajevu poslije«. 19 Vjerojatno 
na nagovor spomenutih iz Sarajeva je hrvatskim rodoljubima u Mostar upućeno i 
drugo pismo. To pismo su potpisali Petar Zelenika (Mostarac), Udović i družina 
Pordušić. U Mostaru su prepoznali da je to vladino maslo »jer što oni pišu, to je 
isto nami govorio gradski predstojnik Franjo Brodnik, koga rišćani zovu Juretom 
Zagorcem«. 20 

17 Usp. Ivan Milićević, Kako je došlo do osnivanja Hrvatskog potpornog društva u Mostaru, str. 68. 

18 FAM, Povijest, sv. 3., str. 551. 

19 FAM, Povijest, sv. 3., str. 551. 

20 FAM, Povijest, sv. 3., str. 551. 

Da se riješe odugovlačenja i bacanja luga u oči, biskup fra Paškal Buconjić je 
16. siječnja 1902. napisao službeno pismo okružnoj oblasti u Mostar tužeći se na 
nepravdu, da rišćanskih stipendista ima u mostarskoj gimnaziji 33 s 12.000 kruna, 
dok katolika ima samo 13 s 2.200 kruna, a od tih je 5 činovničkih sinova! Dakle, 
samo 8 đaka katolika hercegovačkih, premda je mnogo više katolika u Hercego¬ 
vini nego rišćana, a (imaju) samo 4 viećnika«. 21 Nadalje, isti biskup se tuži na ne¬ 
pravdu prema katolicima koja se čini u upravi. Naime, »u gradskom vieću je samo 
3.800 rišćana, a imaju 6 viećnika, dok katolika ima 3.400, a imaju samo 4 viećni¬ 
ka«. 22 Nadalje, prilikom zapošljavanja vrši se nepravda prema katolicima, »svršeni 
preparandisti ne mogu odmah dobiti učiteljsko mjesto, vlada ih ne će da namjesti, 
već ih mnogo godina drži, da gladuju, a njihovu plaću ždere. Naprotiv rišćani su 
odmah namiješteni a nisu još ni svršili preparandiju.« 23 Nadalje je biskup upozo¬ 
rio na političku pozadinu pri namještanju rišćanskih učitelja, koji se namještaju 
»tamo gdje u školi ima više katoličke djece ili barem polovica, kao na primjer u 
Bijelom Polju, gdje ima dvaput više katolika. Barem onih, koji mogu školu polaziti. 
Isto tako u Ljubuškom ima jedan rišćanin učitelj, a gotovo nijedno rišćansko dijete 
u školi. U mostarskoj ženskoj školi ima dvoje rišćanske djece i rišćanska učiteljica 
ijedna čifutka — Mandolfo kod stotinu katoličke djece. Onda u višoj djevojačkoj 
školi isto tako nepravedno se protežiraju pravoslavni učitelji i učiteljice s ciljem da 
šire pravoslavnu kulturu i pismenost na štetu hrvatske. 24 

Desetak dana kasnije, točnije 25. siječnja 1902., fra Radoslav Glavaš je posjetio 
biskupa fra Paškala Buconjića i donio mu odgovor na pismo što su uputila viđenija 
lica iz Sarajeva radi utemeljenja Hrvatskog potpornog društva. On im je odgovorio 
»da mi u sporazumu s biskupom ne možemo pristati na njihove zahtjeve, tim više, 
pošto su oni isključili đake viših škola, što je nama bila upravo glavna zadaća«. To 
stajalište potpisao je cijeli odbor ad hoc. 25 

1.3. Pravila Društva 

Sto se smislilo, to se brzo i učinilo, te se sastavila pravila, koja su uz biskupa fra 
Paškala Buconjića i provincijala fra Augustina Zubca potpisala još dvanaestorica 
rodoljuba. Zadužili su nekoliko osoba da sastave pravila društva. To su bili učitelj 
Ante Jukić i Stojan Radulović. Njihov tekst je pregledao i dotjerao fra Radoslav 
Glavaš. 26 Nakon potvrde javnog mnijenja o planiranom koraku pravila su poslana 
Vladi na potvrdu. 27 

21 FAM, Povijest, sv. 3., str. 551. 

22 FAM, Povijest, sv. 3., str. 551. 

23 FAM, Povijest, sv. 3., str. 551. 

24 FAM, Povijest, sv. 3., str. 551. 

25 FAM, Povijest, sv. 3., str. 552. 

26 Usp. Ivan A. Milićević, Kako je došlo do osnivanja Hrvatskog potpornog društva u Mostaru, str. 
68 . 

27 Kad je učinjen i taj korak, u Sarajevu su se probudili i zatražili »da se odustane od osnivanja društva 
u Mostaru. Vidjeli su, ističe Ivan Milićević, tek sada, da Mostarci misle i ozbiljno da izvedu dav- 

Protivljenju nekih Sarajlija pridružio se i biskup fra Paškal Buconjić: »Okolno¬ 
sti i razloge moram uvažiti, pa molim i Vas (vjerojatno dr. Mandića), da ih ozbiljno 
uzmete u obzir.« 28 Glas o sastavu društva, stoji u daljnjem tekstu, proširio se brzo 
širom naše domovine, te je osnivajući odbor dobio iz svih većih mjesta Herceg-Bosne 
pouzdanice i želje, da se Društvo što prije i kod njih osnuje. Kako su mjeseci prolazili, 
a potvrda pravila iz Sarajeva nije stizala, u Mostaru su se pobojali da bi vlada mo¬ 
gla preko uprave u Sarajevu, gdje ima i ovisnih ljudi, nekako djelovati na rad dru¬ 
štva. Zbog zatezanja s odobrenjem pravila došlo je do jačeg istupa odbora ad hoc 
u Mostaru protiv vlade, jer je odbor bio stavljen u kušnju čekajući uzalud pravila. 29 
Na češće požurivanje rodoljuba predložena pravila bijahu odobrena na dan sv. 
Ćirila i Metoda, 5. srpnja 1902. 30 Odobrenje pravila zbog onodobnih prilika usli¬ 
jedilo je iznenada. Prema pravilima društvo je dobilo ime: Hrvatsko potporno dru¬ 
štvo za potrebne đake srednjih i visokih škola iz Bosne i Hercegovine sa sjedištem u 
Mostaru? 1 

Istovremeno fra Radoslav Glavaš traži materijalnu pomoć kod dobročinitelja 
i radi na osnivanju spomenutog društva. U odzivu prijatelja čuo se i prijedlog da 
se u svakom većem mjestu osnuje filijala tog društva. Tako bi se »našao na okupu 
cijeli narod, i to: bogatiji kao dioničari, srednji kao članovi, a sjeromašni putem 
sakupljanja milostinje u nedilju i svetkovine (u crkvi)«. Na taj način bi ovo društvo 
postalo »prava blagodat za naš narod«? 2 Tako se započelo preko Osvita i nastavilo 
preko Kršćanske obitelji pripremati širu javnost za podržanje i dugovječnost plani¬ 
ranog društva na veću uharnaše vrijedne mladeži. Zamisao fra Radoslava Glavaša 
za osnivanje navedenog društva, bez ikakve sumnje, svjedoči o Glavaševu neiscr¬ 
pnom duhu inicijative, te iskrenom i praktičnom rodoljublju. Bio je čovjek koji je 
težio velikim djelima i pothvatima, a osobito je bio tankoćutan spram nepravdama 
i slobodi, odlikujući se pravdoljubivošću, što mu je zasigurno priskrbilo mnoge pri¬ 
jatelje, ali i neprijatelje. Bio je čovjek privlačne vanjštine, uglađena govora, a ste¬ 
kao je zavidnu filozofsku i teološku te književnu i povijesnu naobrazbu; kao hu¬ 
manist bio je čovjek velikog znanja i umijeća. Fra Radoslav Glavaš nije bio rubni 
promatrač, nego pokretač i graditelj povijesti. Činio je čudesa hrabrosti zauzima¬ 
jući se slovom i tvorom za odgoj hrvatske inteligencije. 33 


našnju svoju zamisao, za koju nije bilo više vremena, da se s njom oteže. Uslijed toga dođe do ne¬ 
razumljivog unutrašnjeg spora, kada se je nakon godina i godina imala oživotvoriti najplemenitija 
stvar.« Ivan Milićević, Kako je došlo do osnivanja Hrvatskog potpornog društva u Mostaru, str. 68. 

28 Usp. Ivan Milićević, Kako je došlo do osnivanja Hrvatskog potpornog društva u Mostaru, str. 68- 
69. 

29 Poruka odbora vladi povjerena je bila Osmanu Hadžiću. Usp. Usp. Ivan Milićević, Kako je došlo 
do osnivanja Hrvatskog potpornog društva u Mostaru, str. 69. 

30 Leo Petrović, Prije trideset godina, Napredak..., str. 161.-165. 

31 Usp. Arhiv Napretka, Spisi Napretka, sv. 1. Osvit počinje biti i glasilo Društva od samog početka. 

32 FAM, Ostavština jra Radoslava Glavaša, sv. 3., f. 51.-52v. 

33 Arhiv HKD Napredak, Napredak, sv. 1. i 2. 

1.4. Izborna skupština 

Čim su stigla odobrena pravila, odmah se je počelo pripremati za prvu, konsti- 
tuirajuću skupštinu koja bi zakazana za 14. rujna 1902. godine. Ona je toga dana 
i održana. Na njoj je izabran upravni odbor. Neopisivo je bilo veselje na ovoj skup¬ 
štini na koju su svi listom došli. U smislu pravila (10.) per acclamationem za pred¬ 
sjednika bijaše izabran fra Radoslav Glavaš, prof. bogoslovije. Tajnim glasova¬ 
njem za potpredsjednika je izabran Martin Čule, trgovac; za prvog tajnika prof. 
Bartol Inhof; za drugog tajnika učitelj Ante Jukić; za prvog blagajnika prof. Leo 
Jamnicki; za drugog blagajnika trgovac Blaž Merdžo, za odbornike građani: Ilija 
Ivanković, Petar Smoljan, Toma Kovač, Mato Smoljan, te prof. Košta Urumović 
i sudski prislušnik Janko Ašperger; za revizore: ing. Drago Kohler i trgovac Nikola 
Smoljan. 34 U početku su se članovi prema visini novčanog prinosa razvrstavali u 
dobrotvore, utemeljitelje i podupirajuće (redovite) članove. Kasnije se pojavljuju 
počasni članovi, zakladnici i veliki dobrotvori. Na istoj skupštini jednoglasno je 
biran za pokrovitelja Hrvatskog potpornog društva biskup fra Paškal Buconjić. Broj 
utemeljitelja se polagano povećavao. Tako se 1910. ili 1911. već spominju: FišićAn- 
gja, Galić Marijan, Fra Radoslav Glavaš, Ante Kvesić, Blaž Merdžo, Merdžo Josip 
Mijatov, Adam Mikačić, Fila Šandrk, Samostan franjevaca u Mostaru, Ivan Slišković 
i Stjepan Sukić. 

Prva odborska sjednica održana je 21. rujna 1902. u jednoj sobi biskupskog 
konsistorija, koju je biskup Buconjić besplatno ustupio u staroj biskupiji (Vuko- 
dolu). Na sjednicu su došli svi odbornici potpuno spremni. Na njoj su stavljeni 
prijedlozi i stvarani zaključci programatskog sadržaja. Zaključeno je da se tiskaju 
pravila društva u 500 primjeraka; 500 komada poziva rodoljubima po Bosni i Her¬ 
cegovini, da se prime povjereništva i osnivaju podružnice; 200 komada poziva od¬ 
ličnim rodoljubima da se upišu kao dobrotvori ili utemeljitelji; 100 komada poziva 
pjevačkim društvima i čitaonicama da se upišu kao utemeljitelji i da prirede po 
jednu zabavu u korist društva. Na istoj sjednici svaki odbornik se obvezao da će 
izvršavati posao koji je primio. Među odbornicima je vladalo posvemašnje povje¬ 
renje, ljubav i suglasnost u svim pitanjima koja zasijecaju u interese društva. 

Odbor se često sastaje i smišlja načina kako bi povećao prihode. Na početku 
pomišlja na izdavanje šibica, cigar-papira i na proizvodnju sapuna pod imenom 
društva. Od izdavanja šibica odustaje na molbu Ćirilo-Metodskog društva prem¬ 
da se već pregovaralo s domaćim tvrtkama. 

Odbor seje obraćao pojedincima da se zauzmu i za osnivanje podorganizacije, 
ali je to slabo uspijevalo. Pomišljali su na slanje pouzdanih ljudi u pojedine kraje¬ 
ve, napose u Dalmaciju i Hrvatsku. Za Hrvatsku i Slavoniju odbor opunomoćuje 
Mehmeda Kurta, pravnika u Zagrebu, da prikuplja utemeljitelje i dobrotvore te 
imenuje povjerenike. U samom Zagrebu upisano je 34 utemeljitelja i 186 članova. 


34 Usp. Antun Odić, Kratka povijest Napretka, Napredak, glasilo hrvatskog kulturnog društva 'Napre¬ 
dak’ u Sarajevu, 2/1927., br. 3, str. 36. 

Lijep je odaziv bio i u svim ostalim mjestima Hrvatske i Slavonije. Dočim se je 
Dalmacija vrlo slabo odazvala, osim nekoliko istaknutijih ličnosti. Odbor je s pov¬ 
jerenikom, g. Kurtom, koji je požrtvovno svoj posao vršio, skrupulozno obračune 
sviđao. 35 

Otadžbenici su srdačno pozdravili osnutak Hrvatskog potpornog društva u Mo¬ 
staru. Društvo je svoj rad započelo 1. listopada 1902. godine. Dana 2. listopada iste 
godine fra Dujo Ostojić je potvrdio postojanje Hrvatskog potpornog društva te 
istaknuo da su to društvo utemeljili hercegovački fratri svojim prilozima. Među 
utemeljiteljima se nalaze: biskup fra Paškal Buconjić s prilogom od 100 kruna, 
Franjevački samostan u Mostaru sa 100 kruna, Kršćanska obitelj sa 100 kruna, fra 
Dujo Ostojić sa 100 kruna, fra Pio Knezović sa 100 kruna. Tako je pet fratara 
utemeljitelja dalo ukupno 500 kruna. 36 Hrvatsko potporno društvo se raširilo u sve 
slojeve i u sve zemlje hrvatske te je pozvano svećenstvo i učiteljstvo da u svojim 
mjestima porade na njegovom širenju. Ideja mostarskog društva brzo se širila po¬ 
družnicama i povjereništvima po Bosni i Hercegovini, pa i Hrvatskoj (u Zagrebu, 
Zemunu, Senju) i kao prva potvrđena je 3. svibnja 1903. podružnica u Tuzli, a 
istom 9. listopada 1904. podružnica u Sarajevu 37 Za osnutak podružnice Hrvat¬ 
skog potpornog društva u Mostaru u Sarajevu posebno su zaslužni Ante Palandžić 
i Jozo Udovičić. 38 

Glavna je briga odbora bila kako namaknuti prihode nužne za rad društva. 
Obratili su se hrvatskom pučanstvu koje se, iako je živjelo u krajnjoj bijedi, izvrsno 
odazivalo u svojim mogućnostima. 39 Na koncu prve godine djelovanja Društvo je 
imalo: jednog dobrotvora (biskup Josip Juraj Strossmayer), 174 utemeljitelja i 564 
redovnih članova sa znatnim prihodima. Krajem 1903. Društvo je već imalo preko 
600 članova; prihodi i glavnice stalno rastu: već u drugoj godini svoga postojanja 
ono priređuje svoju prvu društvenu zabavu (8. studenog 1903.), izdaje kalendar 
Hrvoje i zaključuje godinu s ukupnim prihodom od 16.062.46 kruna i gotovinom 
od 14.204.32 kruna, od čega ostaje za temeljnu glavnicu 12.062.52 kruna. A kad se 
u trećoj godini prihodi digoše do 18.953.14 i glavnica do 13.146.16 kruna, dana 9. 
rujna 1904. zaključi Društvo graditi svoju kuću te kupi potrebno zemljište za 3.600 
kruna. U isto vrijeme zaključeno je da se izdaju društvene šibice i polovicu čistoga 
dobitka od toga daje se družbi Ćirila i Metoda. 40 


35 Leo Petrović, Prije trideset godina, Napredak..., str. 161.-165. 

36 FAM, Dnevnik fra Duje Ostojića, sv. 1., str. 319.-323., 335.-336., 338. i sv. 2., str. 7. Citirano prema 
Povijest, sv. 3., str. 552. 

37 Fra Bazilije Pandžić navodi da je u Sarajevu osnovana podružnica Hrvatskog potpornog društva iz 
Mostara 9. listopada 1903. godine. Usp. Hercegovački franjevci. Sedam stoljeća s narodom, Mostar, 

2001., str. 164. 

38 Usp. Ivan A. Milićević, Kako je došlo do osnivanja Hrvatskog potpornog društva u Mostaru, str. 
69. 

39 O tome svjedoče podaci objavljivani u mostarskom Osvitu od 1901. pa dalje. 

40 Franjo Marić, Pregled Napretkovih hrvatskih narodnih kalendara 1907.-2002., Zagreb-Sarajevo, 

2002., str. XIII. 

Prva društvena godina bila je najaktivnija, a i najplodonosnija. Uprava društva 
nije popuštala u svom prvom žaru, ali su se počele javljati poteškoće sa strane. 
Riječi Ante Jukića na II. društvenoj skupštini Društva imaju vrijednosti i danas: 
»Mnogi naši ljudi nijesu zapravo ni shvatili cilja ovoga društva, te se je trebalo boriti 
sa mnogim predrasudama, dok si je društvo bar donekle prokrčilo put u sve slojeve 
našega naroda. Mnogi su shvatili cilj društva jednostrano i sebično, te su stupili u dru¬ 
štvo jedino radi toga, da sebi — odnosno svojoj djeci — odatle koristi crpu, a nijesu 
imali na umu višeg cilja...da radi narodne stvari treba svoju korist podvrgnuti općoj 
i da je društvu cilj potpomoći one mladiće, koji imaju mara i volje za nauku a sredstva 
nemaju.« Predsjednik fra Radoslav Glavaš otvarajući skupštinu aludira na poteš¬ 
koće koje su kočile društveni rad. »Unas, rekao je predsjednik Glavaš, vlada velika 
dezorganizacija, u nas se svakom poslu podmeću klipovi, pa je tako bilo i s našim 
društvom. Mi imamo puno deklamatora, ali malo radnika ,« 41 

Iz Hrvatskog potpornog društva je s vremenom potekla i ideja o organiziranju 
dobrotvornih zabava koje će kasnije postati tradicija. Prva takva zabava organizi¬ 
rana je u Mostaru 8. studenoga 1903. godine. Odbor je i na druge načine nastojao 
povećati prihode. Tamo su potekle ideje o proizvodnji šibica, cigaret-papira i sa¬ 
puna pod društvenim imenom. 

Prva podružnica koju je osnovalo Hrvatsko potporno društvo bila je u Donjoj 
Tuzli, potvrđena od Vlade 3. svibnja 1903. godine, a ubrzo i u Sarajevu. 42 

Prikupljanje prihoda kroz desetljeća u raznim prigodama 43 je dokaz osobite 
ljubavi prema svom bližnjem, ljubavi prema svom napaćenom narodu, jednog sil¬ 
nog i zanosnog rodoljublja koje se brinulo svakom zgodom da bi omogućilo ško¬ 
lovanje nadarenoj djeci koja oskudijevaju materijalnim sredstvima. Jedna tako 
odškolovana generacija nije zaboravila svoj dug da zgodnim zabavama Hrvat pri¬ 
nese svoj obol, pruži dokaz svoje iskrene ljubavi prema svom puku, prema njego¬ 
voj ’učećoj mladeži’ koja se po bijelom svijetu pati zbog neimaštine, pa nerijetko i 
prekida svoje studije samo zato što nema od čega živjeti. Istinska ljubav, ljubav 
koja nikad ne prestaje, ljubav koja je pokretač događanja, koja je pomak smrti u 
život, ona ljubav po kojoj će se prepoznavati Kristovi učenici i sljedbenici — ovdje 
u našim krajevima u ovo vrijeme očitovala se i preko brige za 'potrebne đake sred¬ 
njih i visokih Škola’, očitovala se svojim prilozima, svojim milodarima u trenucima 
najveće radosti i veselja, u časovima kad je srce zagrijano pićem, u trenucima izo¬ 
bilja. I to su upravo onakvi darivaoci kakve apostol Pavao preporučuje: ’Jer Bog 
ljubi vesela darivaoca’. Neka ne bude nijednog imendana, ni jednog vjenčanja, ni 
jednog krštenja u našim kućama i obiteljima, a da se u tim radosnim časovima ne 
sjetimo i Napretka.^ 

41 Usp. Leo Petrović, Prije trideset godina, Napredak..., str. 161.-165. 

42 Hrvoje Šapina, Stoljetnica Napretka, Sarajevo 2002., str. 12.-13. 

43 O tome je dr. Pavo Knezović napisao posebnu studiju: Veseli darivaoci Napretkovi, Hrvatski na¬ 
rodni kalendar za 1992., Izd. Napredak, Sarajevo, 1991., str. 352.-364. 

44 Usp. Pavo Knezović, Veseli darivaoci Napretkovi, Hrvatski narodni kalendar za 1992., str. 352.-364. 

Poteškoća je bilo i kod same uprave: u susretu s prvim neprilikama ne pokaza 
se dovoljno upravne spretnosti Društveni je rad, barem u provinciji, najviše zapi- 
njao zbog toga što je središnja uprava imala svoje sjedište u Mostaru. Mnoge po¬ 
družnice i povjereništva zatajile su s radom, nisu slale članarinu i tražile su prijenos 
centralne uprave u Sarajevo. Sve ovo dalo je povoda da se fra Radoslav Glavaš ne 
htjede primiti ponovnoga predsjedništva, da Ante Jukić, Bartol Inhof i Viktor Po- 
gačnik daju svoje ostavke. 

Tako je fra Radoslav Glavaš postavio Hrvatsko potporno društvo u Mostaru na 
sigurne noge, protivio se sjedinjenju sa Sarajevom i 18. studenog 1903. predao up¬ 
ravu Društva fra Špiri Šimiću. Fra Špiro je vodio Društvo godinu dana. Treći pred¬ 
sjednik fra Nikola Šimović, istina, ostaje u istom svojstvu do konačne fuzije Hrvat¬ 
skog potpornog društva i Napretka, ali glavne poslove vodi mami, nesebični i ustraj¬ 
ni prof. Jamnicki. On je bio duša društva i davao sve inicijative. Radi njegovih za¬ 
sluga za društvo na skupštini 1925. biranjem je postao počasnim članom Napret¬ 
ka , 45 

2. Utemeljenje Društva u Sarajevu 

Čuvši za uspjeh hrvatskih rodoljuba u Mostaru, u studenom 1902. godine gru¬ 
pa hrvatskih intelektualaca, na poticaj dr. Tugomira Alaupovića, odlučila je ute¬ 
meljiti slično potporno društvo sa sjedištem u Sarajevu. Društvo su prozvali Hrvat¬ 
sko društvo za namještanje djece u zanate i trgovinu. Dana 9. studenog napisana su 
i pravila. Pravila je sastavio dr. Tugomir Alaupović uz pomoć Đure Vrinjanina i 
Dušana Plavšića. Privremeni odbor Društva izabran je 11. studenoga 1902., prih¬ 
vatio je pravila, a već sutradan su pravila predana vladinom povjereniku na odo¬ 
brenje. Sarajevskom društvu Vlada je odugovlačila potvrdu pravila. Na odobrenje 
pravila čekale su se gotovo dvije godine. 

Tek 6. rujna 1904. Vlada uruči pravila Ivanu Raguzu, privremenom predsjed¬ 
niku Napretka, s tim da ih prihvati glavna skupština te da se ponovno podnesu na 
potvrdu. Osnivačka skupština Napretka održana je 10. mjna 1904. u prostorijama 
Trebevića. Na njoj su jednoglasno pravila prihvaćena te izabran prvi odbor: pred¬ 
sjednik dr. Tugomir Alaupović, profesor; dopredsjednik i tajnik Marko Kuzmano- 
vić, činovnik; odbornici Ivo Barešić, Jozo Udovičič, Anto Palandžić, Ivan Spahić, 
Marko Debić, obrtnici i Đuro Vrinjanin, činovnik. 46 Zanimljivo je da već »30. li¬ 
stopada 1904. iznajmljuje Napredak sobu kod g. Josipa Udovičića za 8 kruna mje¬ 
sečno i nabavlja potrebni namještaj u zajednici sa sarajevskom podružnicom Hr¬ 
vatskog potpornog društva iz Mostara«. 41 Glavna je briga i jednog i drugog odbora 
bila kako namaknuti prihode nužne za rad društva. 

45 Usp. Leo Petrović, Prije trideset godina, Napredak..., str. 161.-165. 

46 Usp. Antun Odić, Kratka povijest..., str. 36. 

47 Usp. Antun Odić, Kratka povijest..., str. 42. 

3. Ujedinjenje Društava 

Sve su okolnosti, piše fra Leo Petrović, vodile koncentraciji narodnih sila u Bosni 
i Hercegovini. U narodnom pokretu Sarajevo je bilo posve mrtvo sve do početka ovoga 
stoljeća. Tamo su se međutim naseljavali naši ljudi, naši profesori i činovnici, koji su 
počeli raditi na narodnom poslu. Sarajevo, glavno mjesto Bosne i Hercegovine, po¬ 
stalo je ne samo političko nego i kulturno središte bosansko-hercegovačkih Hrvata. 
Narodna je potreba tražila da se i središnja uprava »Hrvatskog potpornog društva« 
preseli u Sarajevo. To su znali odmah na početku rodoljubi u Mostaru. Na drugoj 
skupštini, 18. listopada 1903. odbor izjavljuje, da »je spravan u suglasju skupštine 
središte društva prenijeti u Sarajevo, ali je tada pozvano Sarajevo, da prije sastavi sebi 
podružnicu, pa da se tako u tom smislu sa središnjim odborom u Mostaru može u 
zdogovor stupiti«. 

Na IV. glavnu godišnju skupštinu, držanu dne 15. siječnja 1905., Sarajevo izaši- 
lje prof. Antuna Tandarića i vlč. Antu Alaupovića. Oni su donijeli punomoći od 
380 članova iz Travnika, Livna, Tuzle i Sarajeva, u namjeri da ishode zaključak, 
da se prenesu sjedište društva u Sarajevo. Ovaj naum nije pošao za rukom jer nije 
imao oslona na pravilima. Napredak, osnovan u rujnu 1904., koji je imao zadaću 
pomagati samo naučnike, mijenja svoja pravila i nadodaje da će ubuduće poma¬ 
gati i učenike. Radi toga na društvenoj skupštini Potpornog društva od 8. listopada 
1905. preko Đure Džamonje stavlja prijedlog da i Potporno društvo preuzme duž¬ 
nost pomaganja i šegrta. Ovaj »Novi Napredak« postaje u Mostaru simpatičniji, 
nu do fuzije još ne dolazi. Prijenosu sjedišta društva u Sarajevo neki se svom ener¬ 
gijom protive (fra Radoslav Glavaš i Petar Nikole Ančić), no većina, pod utjeca¬ 
jem prof. Jamnickoga, pomalo popuštaju. Ipak svi zahtijevaju da sav društveni 
imetak ostane u Mostaru. Tim više to traže, budući da su bosanske podružnice 
Hrvatskog potpornog društva još prije predale Napretku lijepu svotu novca. 48 

Misao o fuziji dolazi u završnu fazu. Sada se traži pogodna baza na kojoj se ima 
provesti fuzija. Sarajevo predlaže: 1. da se u Mostaru osnuje glavna podružnica 
Napretka za Hercegovinu; 2. da ova podružnica zadrži sav imetak Hrvatskog pot¬ 
pornog društva, kojeg je ovo do časa sjedinjenja posjedovalo. Na ovoj podlozi, pod 
sigurnim izgledima u uspjeh fuzije, sazvana je zadnja izvanredna skupština Hrvat¬ 
skog potpornog društva za 6. siječnja 1907., na kojoj je većinom glasova zaključeno: 
1. da se raspušta Hrvatsko potporno društvo i 2. da se osnuje Dobrotvorna zaklada 
bivšeg Hrvatskog potpornog društva, koja će potpomagati vrijedne a siromašne hr¬ 
vatske đake. Hrvatsko potporno društvo postojalo je do 20. svibnja 1907., a Napret- 
kova podružnica u Mostaru držala je prvu konstituirajuću skupštinu dne 20. siječ¬ 
nja 1907. Tom prigodom je izabran sljedeći odbor: predsjednik — prof. Viktor 
Pogačnik, potpredsjednik — trgovac Adam Mikačić, tajnik — prof. Ante Kobačić, 
knjigovođa tehn. of. Marko Knežić, rizničar — trgovac Ivan J. Smoljan, odbornik 
— obrtnik Petar Soldo, zamjenici — trgovac Mijat Merdžo i obrtnik Pavo Pavko- 


48 Napredak, kalendar za 1927. godinu, str. 44. 

vić, revizor—prof. Leo Jamnicki. 49 Godine 1907. došlo je do stvarnog ujedinjenja 
društava u Mostaru i Sarajevu. Naime, u nedjelju 6. siječnja 1907. građanstvo Mo¬ 
stara, Hrvati iz svih stališa, već do devet i četvrt izjutra dupkom napuni krasnu 
novouređenu hrvatsku čitaonicu Hrvoje. Došli su uzveličati čin sporazuma o sjedi¬ 
njenju bratskih potpornih društava: Hrvatskog potpornog društva za potrebne đake 
srednjih i visokih škola iz Bosne i Hercegovine sa sjedištem u Mostaru i Hrvatskog 
društva za namještanje djece u zanate i trgovine — Napredak iz Sarajeva. 50 Tako, 
ističe Ivan Milićević, od znamenitih zametaka Hrvatskog potpornog društva u Mo¬ 
staru i od kasnije zasnovanog Napretka, koja su se stopila u jedno, imamo danas 
Hrvatsko kultumo-prosvjetno društvo Napredak, koje vrši svoju tešku zadaću onako 
kako to iziskuju svakodnevno sve veći zahtjevi, koji se na nj stavljaju. 51 Tako je to 
udruženje, preimenovano u Hrvatsko kulturno društvo Napredak, proširilo svoju 
djelatnost na srednjoškolce i studente. 

Siječanjskim sporazumom 1907. krenulo se punim jedrima i uspjesi su postajali 
iz dana u dan sve znatniji, sve širi, sve mnogovrsniji, sve učinkovitiji u svojoj huma¬ 
nitarnoj, gospodarskoj i kulturno-prosvjetnoj djelatnosti. Na temelju onodobnog 
tiska i sačuvanih arhivskih dokumenata stječe se dojam daje Napredak pronašao 
način te je razbudio ono stoljećima zatočeno rodoljublje hrvatskog puka koje je 
na oltar hrvatske misli prinosilo svoj obol. Svaki dar ili milodar pružila je ljubav 
razboritog, rodoljubnog i radosnog srca. Iako izvješća donose da se sakupljalo po 
gotovo svim mjestima diljem Herceg-Bosne, iz sačuvanih podataka se vidi da je 
ovaj običaj bio kudikamo izrazitiji u Hercegovini, nego u Bosni. Izvan BiH imamo 
samo nekoliko obavijesti (Gospić, Slunj, Slano). 52 Sve te akcije dokaz su jedne 
osobite ljubavi prema svom bližnjem, ljubavi prema svom napaćenom narodu, jed¬ 
nog silnog i zanosnog rodoljublja koje se brinulo svakom zgodom da bi omogućilo 
školovanje nadarenoj djeci koja oskudijevaju materijalnim sredstvima. Udruga se 
29. lipnja 1922. prozvala Hrvatskim kulturnim društvom Napredak s temeljnim pro¬ 
gramom kulturnog jačanja hrvatskog naroda. 

4. Napretkov dom, odnosno konvikt »Kralj Petar Svačić« 

Kada su rodoljubi u Mostaru, dne 14. rujna 1902. zasnovali Hrvatsko potporno 
društvo za siromašne đake i naučnike, odmah su smišljali način kako će sigurnije 
postići naumljenu svrhu. Prema zaključku sjednice od 9. siječnja 1903., koji je i 
izvanredna skupština od 11. istog mjeseca usvojila, samo se jedna trećina čistih 
prihoda mogla utrošiti, a dvije trećine prihoda moralo se stavljati u fond društva 

49 Osvit, Mostar, 22.1.1907. 

50 Usp. Osvit, X/1907., br. 3. (Mostar, 8. siječnja 1907.), str. 2. Osvit počinje biti i glasilo Društva. 

51 Usp. Ivan Milićević, Kako je došlo do osnivanja Hrvatskog potpornog društva u Mostaru, str. 69. 

52 Primjerice u Osvitu iz 1905. i 1906. susreće se po desetak prigoda i darovatelja za Društvo. U Krš¬ 
ćanskoj obitelji, koju je pokrenuo zbor profesora Franjevačke bogoslovije u Mostaru na čelu s fra 

Radoslavom Glavašem, objavljeno je od 1900. do 1944. pedesetak prigoda i imena dobročinitelja. 

ili kupiti kuću za eventualno teže prilike. Kako je u ono doba bankovni kamatnjak 
bio dosta nizak (4%), na skupštini od 9. listopada 1904. zaključilo se da se imade 
praviti kuća, te se naložilo novomu odboru da ovu namisao mora oživotvoriti. Već 
4. lipnja 1905. zaključuje se kupnja zemljišta u Liski ulici, za koje seje dalo 3. 600 
kruna prema izvještaju na skupštini od 8. listopada iste godine. Na toj je skupštini 
definitivno zaključeno da se na kupljenom zemljištu gradi kuća. Vođenje gradnje 
povjerava se graditelju g. Stjepanu Škrobiću, koji je i nacrt napravio, a dodjeljuju 
mu se kao građevni odbor, uz onodobnog predsjednika fra Nikolu Simovića, gg. 
ing. Drag. Kohler, ing. Brozović, Petar Nikole Anćić i prof. Viktor Pogačnik. Stje¬ 
pan Škrobić je za nacrt i vođenje gradnje tražio honorar od 4% cjelokupne svote 
izdataka, što je odbor i prihvatio kao najpovoljniju ponudu. 

U veljači 1906. vrše se potrebne priprave za gradnju. Odbor imade pune ruke 
posla, češće održava sjednice, traži zajam od 14.000 kruna, piše zamolbe na sve 
podružnice i uglednije pojedince da priteknu u pomoć. Na sve se strane traže sred¬ 
stva kako posao ne bi zapeo. Pod kraj ljeta zgrada je izvana bila gotova, ali zidovi 
nisu bili izrađeni — a i kasa je bila prazna. Uza sve poteškoće, prema izvještaju 
tajnika na skupštini od 2. prosinca 1906. »kuća se je napravila«. 

Društvo je utrošilo cijelu svoju gotovinu u iznosu od 22.675.97 kruna. Budući 
da je gradnja stajala 46.109 kruna, društvo je zapalo u dug od 23.433.03 kruna, a 
odbor u veoma neugodan i težak položaj. Odbor se sada obraćao na sve strane za 
pomoć, tražio zajam od banaka i od privatnika. Molba je poslana i na Napredak u 
Sarajevo. U pomoć su pritekli najpripravnije prof. V. Kolis i gđa Ecija Jamnicky, 
koji su uz 5% kamata dali zamoljene svote. U godini 1907. Napredak se ponudio 
za otplatu cijeloga duga uz intabulaciju na Dom i 6% kamata. Tako se je privre¬ 
meno moglo otpočinuti i postepeno otplaćivati dugove Doma. Na sjednici od 27. 
siječnja 1918. prof. Bratičević je bio sretan što je mogao odbor izvijestiti kako je 
Dom potpuno isplatio dugove i da nema više vjerovnika! 

Konvikt je građen 1906., a nadograđen 1926. godine. Početkom školske godine 
1927. /28. mogle su se koristiti sve prostorije. U Konviktu su imali smještaj i pre¬ 
hranu nadareni đaci iz Hercegovine. Broj srednjoškolaca i studenata koji su dobi¬ 
vali stipendije bio je velik. 53 Od 1920. do 1942. godine u Konviktu je bilo smje¬ 
šteno 940 pitomaca. Za njihov duhovni odgoj brinuli su se svećenici, zvani prefek¬ 
ti, a kućanstvo su vodile časne sestre franjevke 54 . Dva hrvatska nobelovca, Ivo An- 
drić i Vladimir Prelog, te brojni drugi poznati znanstvenici i umjetnici bili su Na- 
pretkovi stipendisti. 

53 O tome je prikupio dokumentaciju dugogodišnji predsjednik glavne Napretkove podružnice u Mo¬ 
staru dr. fra Leo Petrović i napisao nekoliko prigodnih studija. O gradnji konvikta usp.: Dr. fra Leo 
Petrović, Napretkov đački Konvikt »Kralj Petar Svačić« u Mostaru, Hrvatski kalendar »Napredak« 
za 1929., str. 192.-197. 

54 O sestrama franjevkama i njihovom djelovanju dokumentaciju je prikupio fra Leo Petrović, Na¬ 
pretkov arhiv, Napredak, sv. 1. i 2. 

Zaključak 

Stogodišnja prošlost Hrvatskog kulturnog društva Napredak (1902.-2002.), na¬ 
pose njegovi počeci, moraju zanimati svakoga njegova prijatelja, a naročito surad¬ 
nika. 55 Ne bi ni lijepo bilo kada se ovom prigodom ne bi sjetili njegovih osnivača 
i njihovih napora i truda. To kulturno društvo nikada nije bilo politički aktivno 
iako je stalno bilo duboko u politici jer je kulturom i prosvjetom narodu otvaralo 
oči. 

Hrvatsko potporno društvo, odnosno Napredak Mostar u ovoj 2002. godini slavi 
100. obljetnicu svoga osnutka i djelovanja na polju potpore nadarenim osobama, 
u buđenju nacionalne svijesti te širenju književnosti, prosvjete i kulture. Od davne 
1902. do danas Hrvatsko potporno društvo, odnosno Napredak Mostar poslao je u 
hrvatski narod neizbrojiv broj opismenjenih osoba kao i knjiga kojima se izgra¬ 
đivala i podržavala nacionalna svijest i kojima je izgrađen hrvatski građanski stalež 
u Herceg-Bosni, nositelj političke misli u XX. stoljeću. 

Hrvatsko potporno društvo, odnosno Napredak Mostar nikada nije u svome radu 
priznavao niti društvene (klasne) niti obrazovne razlike među Hrvatima, pa tako 
niti upravne niti političke granice koje su dijelile hrvatski narod, nego je đake, uče¬ 
nike i studente stipendirao i pomoću svojih povjerenika slao knjige u svaku hrvat¬ 
sku kuću. Knjiga je u hrvatskom domu bila uvijek najbolji prijatelj i učitelj, a po¬ 
kazivala je, na najvidljiviji način, i društveni položaj onih koji su knjige posjedovali 
i voljeli. 

Hrvatsko kulturno društvo Napredak Mostar, pod imenom Hrvatsko potporno 
društvo, osnovano je u zrelo doba hrvatskoga narodnoga preporoda u Herceg-Bo¬ 
sni, kada se osjećala živa potreba za vlastitom inteligencijom i osnivanjem knji- 
ževno-izdavačkog poduzeća koje bi tiskalo knjige i publikacije neophodne za pro¬ 
micanje preporodnih ideja i književnih tekstova — namijenjenih čitanju, recitira- 
nju ili pjevanju na sastancima i druženjima. 

Društvene i političke prilike poticale su takvu potrebu, osobito kad se prepo¬ 
rodna ideja snažno proširila i izvan Mostara, i kada su se u većim gradovima osni¬ 
vale čitaonice kao središta društvenoga, književnoga i političkoga života. Zaklju¬ 
čak o osnivanju društva za potrebne đake i učenike srednjih i viših škola u BiH te 
njegovanje narodnog jezika i književnosti donijeli su hercegovački franjevci u Fra¬ 
njevačkom samostanu u Mostaru 7. siječnja 1902. godine. Na taj način podigli su 
živi spomenik u srcima brojnih Hrvata u Herceg-Bosni i na širem području. Go¬ 
dine 1939. Društvo je imalo 150 podružnica i 17 povjereništava, a u različitim raz¬ 
dobljima Napredak je imao podružnice ili povjereništva u 440 mjesta. 

Napredak je ratne 1942. okupljao 21.000 članova. Pod izgovorom da više ne¬ 
maju članstva komunističke su vlasti ugasile sva hrvatska društva, pa i Napredak, 
1. travnja 1949. godine. No, on je svio svoje tajno gnijezdo u srcima svih hrvatskih 

55 Usp. Andrija Nikić, Stoljetnica mostarskog Napretka 1902. — 14. rujna — 2002., Mostar, 2002., str. 

61.-98. 

domoljuba i poput feniksa se vinuo u novi lijet slobodarskim nebom u jesen 1990. 
godine. Nakon obnove broj podružnica postepeno raste. Godine 2002. Napredak 
ima 66 podružnica i 3 povjereništva. 

U vihoru Drugoga svjetskoga rata Napredak, ponajprije zbog svojih povijesnih 
zasluga, postaje središnjom potpornom i izdavačkom kućom u Bosni i Hercegovi¬ 
ni. Pomaže se učećoj mladeži, smješta ih se u domove i tiskaju se nove knjige. Una¬ 
toč ratu na visokoj je humanitarnoj razini. Napredak ni tada nije dijelio stipendije 
i nije se tiskala nijedna knjiga kojom bi bilo iznevjereno njegovo načelo pravedno¬ 
sti i slobode, umjetnosti i humaniteta. 

Proživjevši krizu od 1949. do 1990., kada su komunističke vlasti zabranile rad 
Hrvatskog kulturnog društva Napredak i prisvojile svu njegovu imovinu, tek u zoru 
demokracije čine se uspješni koraci koji su doveli do obnove rada Napretkove sre¬ 
dišnjice u Sarajevu 29. rujna 1990., 14. studenog iste, 1990. godine i Hrvatskog kul¬ 
turnog društva Napredak Mostar te još nekoliko podružnica po Hercegovini. 

Tijekom minulih dvanaest godina Hrvatsko kulturno društvo Napredak Mostar 
održalo je 65 tribina, objavilo 46 knjiga, priredilo 16 izložaba, proslavilo jedanaest 
Napretkovih Božićnica, započelo i ostvarilo Tjedan hrvatske kulture (s četiri kon¬ 
certa, a u dvama su bili suorganizatori i objavilo četiri Napretkovapovijesna kalen¬ 
dara. Organizirali smo ukupno 125 priredaba. 

Svečano obilježavanje Hrvatskoga kulturnog društva Napredak Mostar počelo je 
prigodnom tribinom 7. siječnja 2002. godine u Mostaru. Tijekom ove godine odr¬ 
žali smo pet prigodnih tribina i svečanu skupštinu u Mostaru, objavili tri knjige i 
priredili četvrti Napretkov povijesni kalendar za 2003. Konačno, sve je to sažeto i 
ilustrirano u knjizi Stoljetnica mostarskog Napretka što je, bez ikakve sumnje, vid¬ 
ljivi i trajni dokaz višestruke djelatnosti nekolicine entuzijasta koji to nisu trebali 
biti, ali dokazuju da se Napredak voli pamćenjem i potporom. 

Minulih stotinu godina postojanja Hrvatskog potpornog, odnosno kulturnog 
društva Napredak za hrvatski narod u Bosni i Hercegoivni dar je i milost, poticaj i 
nadahnuće za nove izazove i nove pothvate: da budemo ponosni na svoje korijene, 
na svoje pređe koji su s velikom mukom kročili putove kako bi poslovično nada¬ 
renoj, ali siromašnoj našoj mladeži osigurali ljepšu i sretniju budućnost te stvorili 
domaću inteligenciju. 

Kroz minulih stotinu godina Hrvatsko potporno, odnosno kulturno društvo Na¬ 
predak Mostar proživljavalo je sve uspjehe i padove, sve nade i sumnje, sva razo¬ 
čaranja i uzlete koje je proživljavao hrvatski narod u posljednjih stotinu godina. 
Ono je tako ugrađeno u intelektualnu i moralnu povijest hrvatskoga naroda. Ono 
je svijest i savjest hrvatskoga naroda kroz dvadeseto i na početku dvadeset i prvoga 
stoljeća. 

Stoljetnica je obilježena kao i hrvatska politička povijest — diskontinuitetom, 
zabranama, ali i slavom! 56 Na kraju poželimo Napretku dug i plodan život u ispu¬ 
njavanju njegovog poslanja. 

56 Iščitavajući zasluge Mostarskog Napretka, Nevenka Vučemilović je uputila prigodnu čestitku: »Čo¬ 
vjek ne može ostati hladan nakon iščitavanja izvještaja u povodu proslave stogodišnjice Kulturnoga 

društva 'Napredak’. Još u tijeku čitanja svih zamisli, nastojanja i brojnih ostvarenja koja se izlista- 

FOUNDING OF THE CROATIAN ASSOCIATION FOR SUPPORT, 
THATIS, NAPREDAK 

On its 100thAnniversary (1902 — 2002) 

Andrija NIKIĆ 

Summaij 

When Bosnia and Herzegovina was subjected to Austro-Hungarian rule in 1878, 
the Croatian people realized they i vere, in a manner ofspeaking, without an intelli- 
gentsia, mth the exception of the clergy, mainly Franciscans. The new govemment 
started taking charge ofthe Franciscan schools and introduced a jointprogram, while 
the Franciscans merely taught Catechism. TheAustrian authorities employedforeign- 
ers in educational institutions and administration offices. The issue of producing a 
domestic intelligentsia became even more pressing follomng the awarding ofscholar- 
ships by the govemment in Sarajevo to a secondary school in Mostar. Namely, not one 
Croatian graduate received a scholarship. This incited the Franciscans of Herzego¬ 
vina, lead by Friar Radoslav Glavaš in the Mostar seminary, to establish a charitable 
organization for the support and the education ofgifted and impoverished Croatian 
youth on January 7,1902. After hearing oftheir success in Mostar, the Croatian intel¬ 
ligentsia founded a similar charitable organization in Sarajevo in November of1902. 
In 1907 the two organizations merged into the Croatian Cultural Society Napredak. 
The Society grew through the years both in number and organizationally. The Com- 
munist authorities suppressed it in 1949. In 1990 it again began its activities. This 
article, based on documents takenfrom the archives ofthe Franciscans of Herzego¬ 
vina and other vvritten material, is a contribution to the research into the motives for 
founding the Society and its development to date. 


vaju u vijencu samoga Društva, osjećamo kako se grudi nadimaju ponosom, a srce puni zadovo¬ 
ljstvom. Dragi bosansko-hercegovački fratri, čestitam vam na vašim gradivnim zamislima, pleme¬ 
nitim nastojanjima i uspjelim ostvarenjima. Treba poželjeti samo da se ovakvo sebedarje proširi, 
uplete u šire društveno tkivo i produži zauvijek! Usp. Andrija Nikić, Stoljetnica mostarskog Napret¬ 
ka 1902. •— 14. rujna — 2002., Mostar, 2002., str. 16. 


507 




